EkBass/fiwiki-20250220-pages-articles huggingface dataset:
George Gé

George Herman Karl Gé (alk. Grönfeldt; 26. kesäkuuta 1893 Pietari – 18. marraskuuta 1962Kansallisbiografia ilmoittaa kuolinajaksi 18.11.1962, mutta eräissä muissa lähteissä se ilmoitetaan vuorokautta myöhemmäksi. Helsinki) oli suomalainen tanssija, koreografi ja balettimestari. Hän opiskeli balettia Pietarissa Venäjän keisarillisen baletin tanssijan Nikolai Legatin johdolla. George Géstä tuli suomalaisen miestanssin pioneeri, ja hän toimi Helsingin Suomalaisen Oopperan ensimmäisenä balettimestarina sen alkuvuosina 1921–1935. ==Tausta== George Grönfeldt syntyi Pietarissa, jossa hänen vanhempansa, liikemies Ernst Grönfeldt ja puoliso Amelie Söderberg asuivat. Hän suoritti musiikkiopintoja Pietarin konservatoriossa ja sai baletin yksityisopetusta Keisarillisen baletin tanssijalta Nikolai Legatilta. Hän hankki myös porvarillisen ammatin ja toimi pankkivirkailijana Pietarissa, mutta musiikki ja tanssi muodostuivat hänelle kuitenkin elämäntyöksi. ===Tanssija=== Gé toimi tanssijana Mihailovski-teatterissa Pietarissa vuosina 1917–1920, pianistina eri balettikouluissa sekä tanssijana Apollo-teatterissa 1920–1921. Hän siirtyi itsenäistyneeseen Suomeen ja toimi tanssijana ja balettimestarina Suomalaisessa oopperassa 1921–1935. Tämän jälkeen hän siirtyi useiksi vuosiksi ulkomaille ja toimi sekä tanssijana, koreografina, balettimestarina että revyyohjelmien laatijana vuosina 1935–1938 eritoten Ranskassa. Hän lähti sotaa pakoon Ranskasta ja päätyi puolueettomana pysyneeseen Ruotsiin. Ruotsissa Gé toimi Tukholman kuninkaallisen oopperan balettimestarina vuosina 1940 ja 1948. Samaan aikaan hän kuitenkin teki vierailuja Oscarsteaterniin ja Stora Teaterniin Göteborgissa. Jo vuodesta 1937 lähtien hän oli laatinut operettikoreografioita Helsingin Svenska Teaterniin. Tätä toimintaa hän jatkoi aina kuolemaansa saakka vuoteen 1962. Vuonna 1955 hän pestautui vuoden ajaksi balettimestariksi Göteborgin Stora Teaterniin. Suomeen hän kuitenkin palasi pysyvästi vuonna 1955, jolloin hän aloitti toimintansa Suomen Kansallisoopperassa ja jatkoi tässä tehtävässä kuolemaansa asti. ===Koreografi=== *Okon Fuoko (L. Madetoja) 1930 *Sininen helmi (E. Melartin) 1931 *Satu (J. Sibelius) 1931 *Vesipatsas (V. Raitio) 1931 *Tanssiaiset (V. Rieti) 1933 *Epäjumala, Sammuvat silmät, Don Quijote, Suurkaupungin kasvot (E. Pingoud) 1941 *Petruška, Fokinin mukaan (I. Stravinski) 1955 *Kutsumaton (E. Englund) 1958 ==Kunnianosoitukset== *Pro Finlandia -mitali 1957 *Suomen Tanssitaiteilijain liiton kultainen ammattiristi 1957 ==Lähteet== * Näslund, E.: Birgit Cullbergs Fröken Julie: En svensk balettklassiker. Stockholm 1995 * * Valokuvan tanssi: suomalaisen tanssin kuvat 1890–1997. 1998 * Vienola- Lindfors, Irma – Hällström, R. af: Suomen Kansallisbaletti 1922–1972. 1981. ===Viitteet=== Luokka:Suomalaiset balettipedagogit Luokka:Suomalaiset balettitanssijat Luokka:Suomalaiset koreografit Luokka:Pro Finlandia -palkitut Luokka:Pietarinsuomalaiset henkilöt Luokka:Vuonna 1893 syntyneet Luokka:Vuonna 1962 kuolleet
Pyroraptor

Pyroraptor (nimen merkitys: "tulivaras") oli dromaeosaureihin kuulunut, lihaa syönyt teropodidinosaurusten suku. Se eli 73–67 miljoonaa vuotta sitten myöhäisellä liitukaudella Campania- ja Maastricht-vaiheella. Pyroraptorin fossiileja on löydetty Ranskasta. == Nimi == Pyroraptor tarkoittaa "tulivarasta". Dinosaurus nimettiin näin, koska sen jäänteet löydettiin metsäpalon jälkeen. Pyroraptor tulee kreikan kielen sanasta "pyros" (tuli) ja latinan kielen sanasta "raptor" (ryöstäjä, rosvo, varas tai ryöväri). Lajiepiteetti olympius on annettu erään Olympos-vuoren mukaan, josta Pyroraptorin jäänteet löydettiin. == Koko ja ulkonäkö == Pyroraptorin pituus oli arviolta 1,6 metriä, korkeus lonkan kohdalta 0,6 metriä ja paino 20 kilogrammaa. Pyroraptorilla oli ainutlaatuisen muotoiset sirppikynnet, kuten dromaeosaureilla yleisesti. Lisäksi Pyroraptorilla oli dromaeosaureille yleiseen tapaan alkukantaisia höyheniä sen kehossa. Näin on ajateltu, huolimatta siitä, että puuttuu todisteita, jotka osoittaisivat tämän todeksi. Pyroraptor käveli kahdella jalalla. == Fossiililöydöt == Pyroraptorin jäänteet löydettiin Provence-Alpit-Rivierassa, Ranskassa vuonna 1992. Osittain säilyneet jäänteet löydettiin sen jälkeen, kun metsäpalo oli pyyhkäissyt alueen halki. Jäänteet olivat sekoittuneet muiden dinosaurusten ja eläinten jäännösten kanssa. Pyroraptorin holotyyppi on vasemman jalan toisen varpaan kokonainen kynsi. Pyroraptorista on löydetty myös oikean jalan toisen varpaan toinen luu, vasemman jalan toinen luu, kokonainen kynsi oikean jalan toisesta varpaasta, oikea kyynärluu, hampaita, useita varvasluita, sormiluu, käsiluu, oikea värttinäluu eturaajasta, häntänikama ja selkänikama. == Onko Pyroraptor sama dinosaurus kuin Variraptor? == Pyroraptorin lisäksi samalta alueelta Ranskasta on löydetty myös toinen dromaeosauri, Variraptor. Aikaisemmin on spekuloitu, että Pyroraptor saattaa itse asiassa vain olla Variraptorin lisäjäänteitä. Variraptor tunnetaan myös hyvin epätäydellisistä jäänteistä. Phomphen Chanthasitin vuonna 2009 tekemässä tutkimuksessa kuitenkin kiinnitettiin huomiota kyynärluiden muodossa olleisiin eroihin, mikä näyttää pitävän Pyroraptorin ja Variraptorin erillisinä sukuina. == Populaarikulttuurissa == Pyroraptor oli yksi päädinosauruksista Discovery Channelin vuoden 2003 sarjassa Dinosaur Planet. Yhdessä jaksossa näytetään spekulatiivinen rekonstruktio siitä, kun yksinäinen Pyroraptor nimeltään Pod ajautuu tsunamin jälkeen pienelle saarelle, missä se joutuu kosketuksiin mantereelta tuntemiensa dinosaurusten hyvin pienten kääpiömuotojen kanssa, mukaan lukien titanosauri Magyarosaurus ja teropodi Tarascosaurus. == Muuta == Pyroraptor on yksi muutamista Euroopasta löydetyistä dromaeosaureista. == Lähteet == Luokka:Dromaeosaurit
Karólína Eiríksdóttir

Karólína Eiríksdóttir (s. 1951 Reykjavík) on islantilainen säveltäjä. Karólína aloitti opintonsa Reykjavíkissa ja jatkoi niitä Michiganin yliopistossa Ann Arborissa. Hän on työskennellyt vuodesta 1979 Reykjavíkin musiikkiopiston opettajana ja vapaana säveltäjänä Islannissa. Hänen teoksiaan on esitetty Islannin lisäksi Skandinavian maissa, Pariisissa, Lontoossa, Glasgow’ssa, Wienissä, Tokiossa, Yhdysvalloissa, Saksassa, Sveitsissä, Espanjassa ja Argentiinassa. Karólínan tuotantoon kuuluu muun muassa oopperamusiikkia ja kamarimusiikkiteoksia, kuten saksofonikvartetto. Vuonna 1995 hän kirjoitti Aalborgin sinfoniaorkesterin tilaustyönä klarinettikonserton. Tuoreisiin teoksiin kuuluu toccata orkesterille sekä konsertto kahdelle huilulle, joka sai kantaesityksensä Reykjavíkissa tammikuussa 2007. == Aiheesta muualla == * Virallinen sivusto. Karolina Eiriksdottir Karolina Eiriksdottir Luokka:Elävät henkilöt
Brontosaurus

Brontosaurus oli myöhäisellä jurakaudella noin 155–145 miljoonaa vuotta sitten elänyt hirmulisko. Se luokiteltiin vuonna 1903 Apatosauruksen lajiksi exelsus, kun niiden eroja pidettiin vähäisinä. Fossiililöytöjen perusteella se on kuitenkin palautettu omaksi lajikseen vuonna 2015. == Lähteet == == Aiheesta muualla == * The Brontosaurus Is Back Luokka:Diplodocidae
Juan Antonio Ipiña

Juan Antonio Ipiña Iza (23. elokuuta 1912 Ortuella, Vizcayan maakunta, Espanja – 8. syyskuuta 1974) oli espanjalainen jalkapalloilija ja jalkapallovalmentaja. Hän oli pelipaikaltaan keskikenttäpelaaja. Ipiña oli kuudes perheensä yhteensä seitsemästä lapsesta. Hänen isänsä työskenteli kaivosmiehenä ja perheen kotiolot olivat vaatimattomat. Ipiña lopetti koulunkäynnin 14-vuotiaana ja siirtyi itsekin töihin kaivoksille. Hän oli jo nuorena kiinnostunut jalkapallosta, jota hän harrasti yleisurheilun ja pelotan ohella. Jalkapalloa Ipiña pelasi kotimaakuntansa pikkuseuroissa, kunnes pääsarjaseura Real Sociedad hankki hänet riveihinsä kaudeksi 1933–1934. Real Sociedadissa hän pelasi kaksi kautta ennen siirtymistään pääkaupungin Atlético Madridiin, mutta pelit Atléticossa katkesivat jo yhden kauden jälkeen Espanjan sisällissodan alettua. Sisällissodan jälkeen Ipiña edusti kymmenen kautta Real Madridia ja nousi aina joukkueen kapteeniksi asti. Ajat olivat seuralle vaikeita eikä kansallisessa pääsarjassa tullut menestystä, paras sijoitus oli toinen vuosina 1942 ja 1945. Espanjan cupin joukkue kuitenkin voitti kahdesti peräkkäin vuosina 1946–1947. Espanjan maajoukkueessa Ipiña pelasi kuusi ottelua vuosina 1936–1946. Pelaajauransa jälkeen Ipiña toimi valmentajana ja luotsasi Espanjan pääsarjassa Real Valladolidia, Real Madridia, Sevillaa ja Athletic Bilbaoa. Vuonna 1952 Real Madrid voitti hänen valmennuksessaan Etelä- Amerikassa pelatun Pequeña Copa del Mundon, joka oli Intercontinental Cupin eräänlainen edeltäjä. Kaudella 1953–1954 Ipiña toimi teknisenä sihteerinä, kun Real Madrid voitti ensimmäisen Espanjan pääsarjamestaruutensa sitten 1930-luvun. == Lähteet == * Real Madrid: Jugadores de Leyenda (Luettu 29. heinäkuuta 2007) * LFP: Jugadores (Luettu 29. heinäkuuta 2007) * LFP: Entrenadores (Luettu 29. heinäkuuta 2007) * Fútbol en la Red: Jugadores de la Selección (Luettu 29. heinäkuuta 2007) Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1912 syntyneet Luokka:Vuonna 1974 kuolleet
Dynamosaurus

Dynamosaurus on yksi paleontologian lajintunnistuksen virheistä, joka tapahtui vuonna 1905 Henry Fairfield Osbornin kuvaillessa omituista dinosaurusta, jolle hän oli antanut nimen Dynamosaurus. Se oli Tyrannosauridae-heimon jäsen, jolla näytti olevan panssarilevyjä. Myöhemmin huomattiin, että panssarilevyt kuuluivat eräälle panssarisaurukselle, ja että tyrannosauri olikin Tyrannosaurus rex. Se oli kuollut ollessaan syömässä. ==Katso myös== * Basilosaurus Luokka:Paleontologia Luokka:Fossiilit
Karolína Kurková

thumb|Karolína Kurková Tribecan elokuvajuhlilla 2011. Karolína Isela Kurková (s. 28. helmikuuta 1984 Děčín, Tšekkoslovakia) on tšekkiläinen malli, joka tunnetaan parhaiten yhtenä Victoria’s Secretin ”enkeleistä”. Hänen isänsä on tšekkiläinen koripalloilija Josef Kurka ja äitinsä slovakki. Kurková tapasi syyskuussa 1999 Voguen toimittajia New Yorkissa ja muutti kaupunkiin. Hän sai tarjouksia muun muassa Yves Saint-Laurent’n muotitalolta, ja pian alkoi myös Victoria’s Secret -ura. Hänet nimettiin vuonna 2002 VH1/Vogue Fashion Awards -tapahtumassa vuoden malliksi. Karolína Kurková oli 16-vuotias ollessaan ensimmäisessä Victoria’s Secret -show’ssaan. Pienenä hän harrasti balettia ja oli muutenkin urheilullinen. Forbesin mukaan Kurková oli vuonna 2006 maailman yhdeksänneksi suurituloisin malli. Hän asuu New Yorkin Tribecassa. Hän esiintyi vuonna 2007 elokuvassa My Sexiest Year, ja hän on tehnyt myös hyväntekeväisyystyötä. Vauvana tehdyn leikkauksen takia Kurkovalla ei ole napaa, mutta joissakin muotikuvissa se on lisätty hänelle kuvamanipulaation keinoin. ==Lähteet== ==Aiheesta muualla== Luokka:Tšekkiläiset mallit Luokka:Vuonna 1984 syntyneet Luokka:Elävät henkilöt
Rise of the Tyrant

__NOTOC__ Rise of the Tyrant on ruotsalaisen death metal -yhtyeen Arch Enemyn seitsemäs albumi. Albumi julkaistiin 24. syyskuuta vuonna 2007. Yhtyeen tyyli on mennyt hieman eteenpäin edellisiin levyihin nähden. Levyllä kuullaan entistä enemmän melodisia riffejä. Levystä julkaistiin myös DVD:n sisältänyt versio, jolla on kaksi kappaletta keikoilta ja kiertuedokumentti. Albumi nousi Yhdysvalloissa Billboard 200 -listan sijalle 84. Suomessa se debytoi virallisen albumilistan sijalla 18. Kappale "The Day You Died" perustuu elokuvaan Tulikärpästen hauta.Discogs: Rise of the Tyrant == Kappaleet == # # # # # # # # # # # # == Kokoonpano == * Angela Gossow – laulu * Michael Amott – kitara * Christopher Amott – kitara * Sharlee D'Angelo – basso * Daniel Erlandsson – rummut == Arvostelut == * AllMusic: AllMusic review * Desibeli.net: Desibeli.net: Levyarvio * Imperiumi.net: Imperiumi.net: Levyarvio * PopMatters: PopMatters: Album review * Soundi: Soundi: Levyarvio * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:Arch Enemyn albumit Luokka:Vuoden 2007 albumit
Al Sharpton

Alfred Charles ”Al” Sharpton Jr. (s. 3. lokakuuta 1954) on yhdysvaltalainen baptistipastori ja kansalaisoikeusaktivisti. Sharpton nousi julkisuuteen 1986, kun valkoinen joukko hyökkäsi kolmen mustan kimppuun Howard Beachissa Queensissa. Joukkio ajoi uhrinsa moottoritielle, jossa yksi kuoli jäätyään auton alle. Viikkoa myöhemmin joulun jälkeen Sharpton johti 1 200 mielenosoittajaa marssille Howard Beachin läpi, jossa sivustakatsojat huutelivat heille rasistisia herjoja. Sharpton on esiintynyt cameorooleissa ja itsenään useissa elokuvissa ja televisiosarjoissa. Hän on pyrkinyt senaattiin 1988, 1992 ja 1994 ja New Yorkin pormestariksi 1997. Vuoden 2004 esivaalissa hän pyrki demokraattien presidenttiehdokkaaksi. Hän on juontanut vuodesta 2011 lähtien PoliticsNation -talk show’ta MSNBC:llä. Luokka:Yhdysvaltalaiset papit Luokka:Yhdysvaltalaiset ihmisoikeusaktivistit Luokka:Afroamerikkalaiset Luokka:Vuonna 1954 syntyneet Luokka:Elävät henkilöt
TV5Monde

TV5Monde, vuosina 1984–2005 TV5, TV5 edelleen Kanadassa, on kansainvälinen ranskankielinen televisiokanava. Ohjelmisto koostuu Belgian (RTBF), Kanadan (Radio-Canada), Ranskan (France Télévisions) ja Sveitsin (RTS) televisioyhtiöiden ranskankielisistä ohjelmista. Kanavalla on ohjelmaa vuorokauden ympäri. Kanavaa välitetään kaapelin ja satelliitin välityksellä ja se on maailman neljänneksi laajimalle levinnyt televisiokanava. Kanavasta on eri versioita eri alueille. Suomessa TV5Monde on useimpien kaapelitelevisioyhtiöiden kanavavalikoimissa. TV5Monden ohjelmatarjonta on monipuolista. Ohjelmistossa on mukana kulttuuria, elokuvia, dokumentteja, musiikkiohjelmia, uutisia, urheilua ja visailuohjelmia. Kanavalla on omatuotantoisia uutislähetyksiä ja säätiedotuksia, mutta myös muiden televisioyhtiöiden tuottamia uutislähetyksiä on ohjelmistossa. == Aiheesta muualla == * www.TV5.org maailma * www.tv5.ca Canada Luokka: Ranskankieliset televisiokanavat Luokka:Kanadalaiset televisiokanavat Luokka:Vuonna 1984 perustetut televisiokanavat
TV5

TV5 voi tarkoittaa jotain seuraavista: *TV5, filippiiniläinen televisiokanava *TV5, suomalainen televisiokanava *TV5 Québec Canada, kanadalainen televisiokanava *TV5 Užice, serbialainen televisiokanava *TV5, mongolialainen televisiokanava *TV5, intialainen televisiokanava *TV5Monde, kansainvälinen ranskankielinen televisiokanava
Three strikes

Three strikes -laki on eräissä Yhdysvaltain osavaltioissa voimassa oleva käytäntö, jonka mukaan kolmannesta rikoksesta tuomitaan pitkään vankeusrangaistukseen. Lakimiesten keskuudessa lait tunnetaan nimellä "habitual offender laws". Tällaiset lait muodostuivat suosituiksi 1990-luvun mittaan. Ensimmäisenä laki säädettiin Washingtonissa 1993 ja Kalifornia seurasi seuraavana vuonna. Yksityiskohdat vaihtelevat osavaltioittain. Osassa osavaltioita rikosten pitää olla väkivaltaisia, kun taas Kaliforniassa mistä tahansa kolmannesta rikoksesta saa pitkän tuomion, jos kaksi edellistä ovat vakavia tai väkivaltaisia. Lakien kannattajien mukaan ne ovat vähentäneet rikoksia ja parantaneet turvallisuutta kun rikolliset saadaan telkien taa. Kaliforniassa vuonna 2000 kansanäänestyksessä hyväksyttiin lisäys, joka antoi vaihtoehdoksi huumevieroituksen, jos edelliset tuomiot olivat huumerikoksia. == Osavaltiot joissa laki on hyväksytty == * 1974: TexasTx PC Chap 12: Punishments * 1993: Washington * 1994: Kalifornia, Colorado, Connecticut, Indiana, Kansas, Nevada, Pohjois-Dakota * 1995: Arkansas, Georgia, Maryland, Montana, New Jersey, New Mexico, Pohjois-Carolina, Pennsylvania, Etelä- Carolina, Utah, Vermont, Wisconsin * 1996: Florida, Tennessee, Virginia * 2006: Arizona * 2012: Massachusetts == Lähteet == Luokka:Yhdysvaltain laki Luokka:Kalifornian laki
Loveless

Loveless on anime- ja mangasarja, jonka on kirjoittanut Yun Kouga. Sarjassa esiintyy yaoi ja yuri teemoja. == Juoni == Päähenkilönä on kaksitoistavuotias Ritsuka Aoyagi, joka asuu mielenvikaisen äitinsä ja välinpitämättömän isänsä kanssa isoveljen kuoltua. Hän on menettänyt muistinsa kaksi vuotta aiemmin, jonka jälkeen hänen persoonallisuutensa muuttui täysin sosiaalisesta ja suositusta, keskinkertaisia tuloksia kokeissa saavasta pojasta sisäänpäin kääntyneeksi ja kovapäiseksi älyköksi. Ritsuka haluaisi muistaa kaiken - etenkin, kun hänen äitinsä hakkaa häntä yleensä siksi, koska "hän ei ole äidin oma Ritsuka ja käyttää tämän kehoa luvatta". Ritsuka käykin terapiassa, mutta se ei paljoa auta. Tarina alkaa, kun Ritsuka vaihtaa koulua. Opettajat tietävät hänen isoveljensä Seimein kuolemasta; tämä oli poltettu kuoliaaksi sidottuna Ritsukan pulpettiin. Seimei oli Ritsukalle hyvin tärkeä, sillä Seimei oli hänen ainoa tukensa väkivaltaisen äidin pahoinpidellessä häntä. Ensimmäisen koulupäivän jälkeen Ritsuka tapaa Soubi Agatsuman, salaperäisen henkilön joka ilmenee olleen Seimein ystävä. Ritsuka saa selville, että Soubi ja Seimei olivat olleet taistelupari: Soubi oli "Fighter" (taistelija) ja Seimei oli ollut "Sacrifice" (uhri). Sacrificet saavat käskyttää Fightereitaan mielensä mukaan, ja ihanteellinen Fighter elääkin Sacrificen vuoksi ja on tämän omaisuutta, sillä Sacrificet nimensä mukaan kärsivät taisteluissa kaikki iskut, kun taas Fighter vain taistelee. Seimein viimeinen käsky Soubille oli rakastaa Ritsukaa ja testamentissaan hän antoikin Ritsukalle Fighterinsa eli Soubin. Tämä tekee Soubista ja Ritsukasta uuden parin, mutta ongelman aiheuttaa Ritsukan oikea nimi Loveless ja Soubin Beloved; vain samanniminen pari voi teoriassa olla oikea ja kunnollinen taistelupari. Kaikesta hässäkästä ja epätietoisuudesta huolimatta Soubi ja Ritsuka alkavat selvittää Seimein murhaajaa ja rakastuvat toisiinsa. == Julkaisut == Animejaksoja on yhteensä 12. Manga-pokkareita on ilmestynyt 12 jotka sisältävät 117 kappaletta (chapter). Sarja jatkuu vieläkin Animen alkumusiikkina on Okina Reikan "Tsuki no Curse" ja loppumusiikkina Kaori Hikidan "Michiyuki". ==Lähteet== *http://www.animenewsnetwork.com.au/encyclopedia/anime.php?id=4877 ==Aiheesta muualla== * Yurusu.net - Loveless -fanisivu Luokka:Animesarjat Luokka:Draama- anime ja -manga Luokka:Fantasia-anime ja -manga Luokka:Shōjo Luokka:2000-luvun anime ja manga Luokka:Mangasarjat
Slovintsin kieli

Slovintsin kieli (slovintsiksi słowińskô mòwa) on toisen maailmansodan aikana sukupuuttoon kuollut slaavilainen kieli. Jotkin yksittäiset kielen sanat ja ilmaisut ovat säilyneet nykypäivään saakka. Slovintsin kieli muistutti paljon kašubin kieltä, ja jotkin tahot uskovat slovintsin kielen puhujien olleen luterilaisia kašubin kielen puhujia. Kieli muistutti paljon myös puolaa. Luokka:Länsislaavilaiset kielet Luokka:Euroopan kuolleet kielet
International Computers

International Computers Ltd tai ICL oli brittiläinen tietotekniikkalaitteistojen valmistaja, joka toimi vuosina 1968–2002. 1990-luvun alussa ICL:llä oli toimintaa 70 maassa ja 27 000 työntekijää. Yhtiöllä oli vahva markkina-osuus Englannissa, Ranskassa, Tanskassa ja Hollannissa. Toukokuussa 1991 ICL hankki omistukseensa Nokia Datan, joka valmisti muun muassa MikroMikko-tietokoneita. MikroMikko säilyi myös ICL:n tuotemerkkinä. Vuonna 1996 ICL:n ja Fujitsun mikrotietokoneiden valmistusyksiköt yhdistettiin uudeksi yhtiöksi, jolloin myös Suomen liiketoiminnot liitettiin osaksi uutta yhtiötä. Yhtiö nimettiin uudelleen nimellä Fujitsu Services Limited emoyhtiön Fujitsun mukaan. == Lähteet == == Aiheesta muualla == Luokka:Brittiläiset yritykset
Olesja Zykina

Olesja Nikolajevna Zykina (, s. 7. lokakuuta 1980 Kaluga, Neuvostoliitto) on venäläinen pikajuoksija, jonka päämatka on 400 metrin juoksu. Zykina kilpaili Annecyn nuorten MM-kisoissa 1998, joissa hän sijoittui 100 metrin juoksussa kahdeksanneksi ajalla 11,88 ja Riian nuorten EM-kisoissa 1999, joissa hän voitti 400 metriä ajalla 52,00European Junior Championships (Women) . Lissabonin sisäratojen MM-kisoissa 2001 hän voitti 400 metrillä MM-pronssia ajalla 51,71. Hän oli samoissa kisoissa mukana Venäjän 4 x 400 metrin viestijuoksujoukkueessa, joka voitti MM- kultaa.http://www2.iaaf.org/wic01/results/data/W/4X4/Rf.html Myöhemmin samana vuonna Edmontonin ulkoratojen MM-kisoissa Zykina sijoittui 400 metrillä kuudenneksi ajalla 50,93 ja oli voittamassa viestissä MM- pronssia.http://www2.iaaf.org/WCH01/Results/data/W/4X4/Rf.html Seuraavana vuonna hän voitti Münchenin EM-kisoissa kultaa 400 metrillä ajalla 50,45 ja voitti viestissä hopeaa.http://www.athletix.org/Eurochamps/MunichEC02_day6.htm Kauden lopussa hän juoksi yleisurheilun maailmancupissa kolmanneksi. Zykina oli mukana voittamassa MM-kultaa Birminghamin sisäratojen MM-kisoissa 2003 4 x 400 metrin viestissä.http://www.iaaf.org/WIC03/results/gender=W/discipline=4X4/combCode=hash/roundCode=f/index.html Myöhemmin samana vuonna hän oli kuudes Pariisin ulkoratojen MM-kisoissa 400 metrillä ja oli mukana voittamassa viestissä MM- hopeaa.http://www.iaaf.org/WCH03/results/gender=W/discipline=4X4/combCode=hash/roundCode=f/index.html Kauden lopussa hän oli IAAF:n yleisurheilufinaalissa viides. Ateenan olympialaisissa 2004 Zykina oli mukana voittamassa pitkässä viestissä olympiahopeaa.http://news.bbc.co.uk/sport2/hi/olympics_2004/athletics/results/3532552.stm Seuraavana vuonna hän juoksi Helsingin MM-kisoissa 400 metrillä kuudenneksi. Vuonna 2007 hän voitti samalla matkalla sisäratojen EM-pronssia ja vuotta myöhemmin sisäratojen MM-kultaa. ==Ennätykset== * 100 metrin juoksu: 11,84 (1998) * 200 metrin juoksu: 22,55 (2005) * 300 metrin juoksu: 36,70 (2001) * 400 metrin juoksu: 50,15 (2001) ==Lähteet== Luokka:Venäläiset pikajuoksijat Luokka:Venäläiset olympiamitalistit Luokka:Vuonna 1980 syntyneet Luokka:Elävät henkilöt
Annika Metsäketo

Annika Metsäketo (s. 19. helmikuuta 1971 Helsinki) on suomalainen juontaja ja radioääni. Hän on työskennellyt muun muassa NRJ:llä, Kiss FM:llä ja Radio Novassa. Lisäksi hän toimii freelance-juontajana erilaisissa tapahtumissa. Metsäketo tuli valtakunnallisesti tunnetuksi toimiessaan pelinumeroiden ja Casinopelin arpojana Speden Speleissä. Hän on juontanut televisiossa urheiluohjelmia, Golden Stars -laulukilpailun, sekä Elämä lapselle -konsertteja. Hän on myös näytellyt vuonna 1996 MTV3-kanavalla esitetyn Uuno Turhapuro -televisiosarjan muutamassa jaksossa ja sivuroolissa Raid- ja Duudsonit-elokuvissa. Metsäketo juonsi Fiksumpi kuin koululainen -katsojapeliä, joka esitettiin livenä itse ohjelman jälkeen. Hän on työskennellyt myös risteilyemäntänä Viking Linen M/S Rosellalla. Metsäkedosta ilmestyi syksyllä 2022 Docendon kustantama ja toimittaja Veli Kojosen kirjoittama Suora lähetys – Äänessä Annika Metsäketo -niminen kirja. Nykyään Metsäketo työskentelee eri tv- tuotantoyhtiössä tehden TV ohjelmia. == Yksityiselämä == Annika Metsäkedon isä oli muusikko Martti Metsäketo. Hänen veljensä on laulaja Tomi Metsäketo. Metsäketo avioitui vuonna 2013 turkkilaisen Baris Kirkgözinin kanssa. Metsäketo asui vuosituhannen vaihteessa avoliitossa näyttelijä-laulaja Sebastian Rejmanin kanssa. Metsäkedolla on ollut myös suhde naisen kanssa. == Lähteet == == Aiheesta muualla == * Annika Metsäketo Speaker’s Cornerin sivuilla * https://www.is.fi/viihde/art-2000009064625.html Luokka:Suomalaiset juontajat Luokka:Suomalaiset radiotoimittajat Luokka:Vuonna 1971 syntyneet Luokka:Elävät henkilöt
Equipment Identity Register

Equipment Identity Register (EIR) on tietokanta, johon verkko-operaattori tallentaa IMEI-koodit. ==Lähteet== * Luokka:Tietokannat Luokka:GSM-verkon arkkitehtuurikomponentit
Paul Kipsiele Koech

Paul Kipsiele Koech (s. 10. marraskuuta 1981) on kenialainen estejuoksija. Koech sijoittui vuoden 2003 IAAF:n yleisurheilufinaalin 3 000 metrin estejuoksussa toiseksi ajalla 7.57,42. Seuraavana vuonna hän voitti matkalla olympiapronssia Ateenan olympialaisissa ja juoksi kauden lopussa IAAF:n yleisurheilufinaalissa kolmanneksi. Vuonna 2005 Koech oli Helsingin MM- kisoissa seitsemäs ja voitti kauden lopussa IAAF:n yleisurheilufinaalin. Seuraavana vuonna hän voitti Afrikan mestaruuden. Myöhemmin samana vuonna hän oli ensimmäinen IAAF:n yleisurheilufinaalissa ja toinen yleisurheilun maailmancupissa. Vuonna 2007 Koech oli ainoa 3 000 metrin esteissä kahdeksan minuutin rajan alittanut juoksija, mutta Osakan MM-kisoihin hän ei päässyt kilpailemaan. IAAF:n yleisurheilufinaalissa hän voitti estejuoksun ajalla 8.00,67. Maaliskuussa 2008 Koech saavutti 3 000 metrin juoksussa hopeaa sisäratojen MM-kilpailuissa Valenciassa. Berliinin MM-kilpailuissa 2009 Koech juoksi estejuoksussa neljänneksi ajalla 8.01,26. Bouabdellah Tahri ohitti hänet viime metreillä ja voitti pronssia 0,08 sekunnin erolla. == Henkilökohtaiset ennätykset == * 1 500 metrin juoksu: 3.37,92 (2007) * 3 000 metrin juoksu: 7.33,93 (2005) * 5 000 metrin juoksu: 13.05,18 (2010) * 3 000 metrin estejuoksu: 7.54,31 (2012) == Lähteet == * === Viitteet === Luokka:Kenialaiset estejuoksijat Luokka:Kenialaiset olympiamitalistit Luokka:Vuonna 1981 syntyneet Luokka:Elävät henkilöt
Solitary Motions

Solitary Motions on Emmin debyyttialbumi. Se ilmestyi vuonna 2001. Albumilla julkaistiin singlenä kappaleet "Breakable", "Crashing Down", "Green Car" ja "Solitary Motions". "Crashing Down" -kappaleen albumiversio on pidempi kuin singleversio. Solitary Motions oli Suomen virallisella albumilistalla 18 viikkoa. Sen korkein listasijoitus oli yhdestoista. == Kappaleet == Kappaleet on sanoittanut Emmi, ellei toisin mainita. Kappaleet ovat säveltäneet Emmi ja Hannu Korkeamäki, joka on myös sovittanut kappaleet. # # # # # # # # # # == Kokoonpano == * Emmi – laulu, kitara * Hannu Korkeamäki – kosketinsoitin, kitara, taustalaulu, musiikkiohjelmointi, tuottaja * Antti Vuorenmaa – kitara * Ben Granfelt – kitara * Jukkis Kiviniemi – bassokitara * Harri Ala-Kojola – rummut * Kalle Torniainen – rummut * Jetro Vainio – tamburiini * Charles Salter – taustalaulu * Riikka Löytökorpi – taustalaulu == Arvostelut == * Soundi: http://www.soundi.fi/levyarviot/emmi-solitary-motions == Aiheesta muualla == * Solitary Motions discogs.com -sivustolla == Lähteet == Luokka:Vuoden 2001 esikoisalbumit Luokka:Emmin albumit
Keski-Suomen Vasemmisto

Keski-Suomen Vasemmisto on yksi Vasemmistoliiton 13 piirijärjestöstä. Piiritoimisto sijaitsee Jyväskylässä. Järjestö perustettiin vuonna 1990. Siihen kuuluu nykyisin 28 osastoa. Vasemmistoliitolla on edustajia 23 Keski- Suomen kunnanvaltuustossa. Puolue menetti ainoan kansanedustajansa eduskuntavaaleissa 2015, mutta saavutti paikan takaisin vuoden 2019 eduskuntavaaleissa. ==Kansanedustajat== * Matti Kangas 1999–2011 * Pekka Leppänen 1990–1999 * Eila Tiainen 2011–2015 * Juho Kautto 2019–2023 ==Vaalit== Eduskuntavaalit {| class="wikitable" Vuosi Edustajat ÄänetTilastokeskuksen PX- Web-tietokannat: Eduskuntavaalit - aikasarjat ÄänetTilastokeskuksen PX-Web- tietokannat: Eduskuntavaalit - aikasarjat 1991 1 15 760 11,3 % 1995 1 17 873 12,8 % 1999 1 16 699 12,5 % 2003 1 13 199 9,5 % 2007 1 10 561 7,4 % 2011 1 13 366 9,0 % 2015 0 10 145 6,7 % 2019 1 12 681 8,2 % == Puheenjohtajat == * Eila Tiainen * Jarmo Ritanen * Marja Leena Makkonen ==Osastot== * Vasemmistoliiton Jyväskylän kj * Laukaan Vasemmistoliiton kj * Vasemmistoliiton JKL:n Mlk:n kj * Viitasaaren Vasemmistoliitto * Pylkönmäen Vasemmistoliitto * Jämsänkosken Vasemmistoliitto * Saarijärven Vasemmistoliitto * Vasemmistoliiton Petäjäveden * Kinnulan Vasemmistoliitto ry * Jämsän Vasemmistoliitto * Laukaan Vasemmistoliitto * Vasemmistoliiton Suolahden os * Kuhmoisten Vasemmistoliitto * Multian Vasemmistoliitto * Leivonmäen Vas. * Lievestuoreen Vas. * Jyskä- Vaajakoski Vas * Pihtiputaan Vas * Hankasalmen Vasemmistoliitto * Jyväskylän Läntinen Vas * Kannonkosken Vas * Korpilahden Vas * Jyväskylän Vasemmisto * Leppäveden Vasemmisto ry * Palokka-Tikkakosken Vasemmisto * Keuruun Vas * Tikka-Kuokkalan Vasemmisto * Uuraisten Vas. * Konneveden Vas * Äänekosken Vasemmisto ry * Toivakan Vasemmisto * Kivistö-Halssilan Vasemmisto * Muuramen Vas. * Vehniän Vasemmistoliitto * Keljon Työväenyhdistys * Suolahden Demokraattiset Naiset * Vas.liiton Säynätsalon osasto * Karstulan Seudun Vasemmisto ==Lähteet== Luokka:Keski-Suomen vaalipiiri Keski-Suomi
Brad Arnold

Brad Arnold (s. 27. syyskuuta 1978) on yhdysvaltalaisen alternative rock -yhtye 3 Doors Downin laulaja. Arnold on soittanut myös rumpuja bändin ensimmäisellä studio-albumilla "The Better Life". Arnold kasvoi Escatawpassa Mississippissä ja asuu tällä hetkellä Jacksonissa Mississipissä. Brad Arnold on nuorin bändin jäsenistä. Hän on sanonut, että ainoa paikka missä hän osaa sanoittaa, on rumpujen takana. Hän on koittanut sanoittaa muualla, mutta kertoi, että parhaan tunteen hän saa kuitenkin rumpujen takana. Brad Arnold joutui autokolariin 3. helmikuuta 2006 ajaessaan Mississippiin. Arnold teloi pahasti kasvonsa, mutta säästyi pahemmilta vammoilta. Yhtyeen basisti Todd Harrell sanoi myöhemmin, "Jos Arnold ei olisi käyttänyt turvavöitä, hän olisi luultavasti kuollut."Seatbelt Saved 3 Doors Down Frontman's Life Starpulse.com. Viitattu 6.7. 2011. Helmikuussa 2007 Arnold lauloi dueton "For the Love" Tracy Lawrencen kanssa. ==Lähteet== Luokka:Yhdysvaltalaiset rocklaulajat Luokka:Vuonna 1978 syntyneet Luokka:Elävät henkilöt
Pohjanmaan Vasemmisto

Pohjanmaan Vasemmisto (ruotsiksi Österbottens Vänster) on yksi Vasemmistoliiton 13 piirijärjestöstä. Sen toimii Vaasan vaalipiirissä, eli Pohjanmaan, Etelä-Pohjanmaan ja Keski-Pohjanmaan maakunnissa. Piirin puheenjohtaja on Antti Knuuttila Seinäjoelta. Piirin toimisto sijaitsee Vaasassa Kotirannan Työväentalolla. Vasemmistoliitolla on viimeksi ollut kansanedustaja Vaasan vaalipiiristä vaalikaudella 1995–1999. Pohjanmaan Vasemmisto on edustettuna Keski-Pohjanmaan-, Etelä-Pohjanmaan- ja Pohjanmaan liittojen maakuntavaltuustoissa. Vasemmistoliitolla on 32 valtuutettua Vaasan vaalipiirin kunnissa. Piirijärjestöllä on ruotsinkielinen jaosto, joka huolehtii toiminnasta ruotsin- ja kaksikielisissä kunnissa. ==Kansanedustajat== *Jarmo Wahlström (1990–1999) == Vaalihistoria == === Eduskuntavaalit === Vaalit Kannatus Kannatus Paikat +/– Vaalit Äänet % Paikat +/– 1991 14 982 5,72 % Uusi 1995 15 004 5,87 % 1999 11 873 4,84 % 1 2003 10 816 4,39 % 2007 11 342 4,69 % 2011 9 320 3,74 % 2015 7 238 2,94 % 2019 8 315 3,31 % === Kunnallisvaalit === Vuosi Valtuutetut ÄänetTilastokeskuksen PX-Web- tietokannat: Kunnallisvaalit ÄänetTilastokeskuksen PX-Web-tietokannat: Kunnallisvaalit 1992 77 16 796 6,7% 1996 61 11 969 5,2% 2000 51 10 155 4,7% 2004 46 9 278 4,2% 2008 40 9 759 4,2% 2012 27 7 068 3,2% 2017 32 8 833 4,0% === Europarlamenttivaalit === Vuosi ÄänetEuroparlamenttivaalit 1996-2004 (Tilastokeskus) ÄänetEuroparlamenttivaalit 1996-2004 (Tilastokeskus) 1996 12 112 5,6% 1999 4 942 4,3% 2004 6 842 4,6% 2009 4 330 3,0% 2014 5 110 3,5% 2019 3 591 2,5% == Lähteet == Luokka:Vaasan vaalipiiri Pohjanmaa
Satakunnan Vasemmistoliitto

Satakunnan Vasemmistoliitto on yksi Vasemmistoliiton 13 piirijärjestöstä. Järjestöön kuuluu 67 osastoa, joihin kuuluu yhteensä noin 1 000 jäsentä. Piiritoimisto sijaitsee Porissa. Vasemmistoliitolla oli Satakunnan vaalipiiristä (entinen Turun läänin pohjoinen vaalipiiri) kaksi kansanedustajaa vuoteen 2003. Kaksissa viime eduskuntavaaleissa se on kuitenkin saanut läpi vain yhden ehdokkaistaan. Satakunnan Vasemmistoliiton toiminta-alueella ilmestyi vuoteen 2015 asti Kansan Uutiset Oy:n julkaisema Satakunnan Työ -sanomalehti. ==Kansanedustajat== * Raila Aho (1990–1995) * Timo Laaksonen (1990–1999) * Jari Myllykoski (2011–) * Veijo Puhjo (1995–2011) * Katja Syvärinen (1999–2003) ==Vaalit== Eduskuntavaalit {| class="prettytable" Vuosi Edustajat ÄänetTilastokeskuksen PX-Web-tietokannat: Eduskuntavaalit - aikasarjat ÄänetTilastokeskuksen PX-Web-tietokannat: Eduskuntavaalit - aikasarjat 1991 2 23 665 13,7 % 1995 2 22 430 14,6 % 1999 2 21 613 15,4 % 2003 1 19 330 15,0 % 2007 1 14 815 12,0 % 2011 1 13 778 10,9 % 2015 1 11 730 9,6 % 2019 1 12 435 10,0 % == Lähteet == Luokka:Satakunnan vaalipiiri Satakunta
Lasse Lind

Lasse Lind (s. 3. tammikuuta 1981 Helsinki) on suomalainen jalkapalloilija ja futsalpelaaja. Hän on pelipaikaltaan keskikenttäpelaaja. Hän pelasi myös Suomen beachfutismaajoukkueen ensimmäisessä epävirallisessa ottelussa vuonna 2009 Viroa vastaan. Hyökkäävässä roolissa keskikentällä viihtyvä Lind on alun perin HJK:n kasvatti, joka on hakenut kokemusta myös Saksan kentiltä. Kaudella 2006 FC Hongan riveissä pelannut Lasse Lind siirtyi FC Viikinkeihin kaudeksi 2007. Lind edusti kaudella 2009 Ykkösessä pelaavaa FC Hämeenlinnaa, jonne hän siirtyi Atlantiksesta. Futsalin puolella Lind on edustanut espoolaista GFT:tä ja hän on pelannut Suomen futsalmaajoukkueessa 30 ottelua (7 maalia) . Kaudella 2020-2021 Lind valmensi HIFK:ta joka debytoi pääsarjatasolla futsal- liigassa. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Suomalaiset beachfutispelaajat Luokka:Vuonna 1981 syntyneet Luokka:Elävät henkilöt
Naman Keïta

Naman Keïta (s. 9. huhtikuuta 1978 Pariisi) on ranskalainen yleisurheilija, jonka päämatka on 400 metrin aitajuoksu. Keïta sai Ranskan kansalaisuuden vuonna 2001. Hän kilpaili ensimmäisissä arvokisoissaan Münchenin EM-kisoissa 2002, joissa hän karsiutui 400 metrin aitojen alkuerissä ajalla 50,20, mutta oli mukana voittamassa pronssia 4 × 400 metrin viestijuoksussa.http://www.athletix.org/Eurochamps/MunichEC02_day6.htm Seuraavana vuonna hän voitti Ranskan mestaruuden 400 metrin aidoissa. Pariisin MM-kisoissa hän karsiutui 400 metrin aitojen välierissä ajalla 49,57, mutta oli mukana voittamassa MM-kultaa 4 x 400 metrin viestissä. Vuonna 2004 Keïta oli toinen Euroopan cupissa ajalla 49,04 ja voitti olympiapronssia Ateenan kesäolympialaisissa ajalla 48,26. Kauden lopussa hän juoksi IAAF:n yleisurheilufinaalissa seitsemänneksi. Keïta voitti 2005 Euroopan cupin ja sijoittui Helsingin MM-kisoissa viidenneksi. Kauden lopussa hän oli IAAF:n yleisurheilufinaalissa neljäs. Seuraavana vuonna hän voitti Euroopan cupin superliigan ja juoksi Göteborgin EM-kisoissa 400 metrin aidoissa neljänneksi, jonka lisäksi oli voittamassa kultaa pitkässä viestissä.http://www.european- athletics.org/files/ech/ech06_results.pdf, s. 59 Kauden lopussa hän sijoittui IAAF:n yleisurheilufinaalissa seitsemänneksi ja yleisurheilun maailmancupissa viidenneksi. Hän karsiutui Osakan MM-kisoissa 2007 välierissä, mutta kisojen jälkeen kävi ilmi, että hän oli antanut juuri ennen kisoja positiivisen doping-näytteen.http://news.bbc.co.uk/sport2/hi/athletics/6979011.stm Hän sai kahden vuoden kilpailukiellon ajalle 1.9.2007–31.8.2009. ==Henkilökohtaiset ennätykset== :Lähde: IAAF ;Ulkoradat * 200 metrin juoksu: 21,48 (2006) * 300 metrin juoksu: 33,01 (2004) * 400 metrin juoksu: 45,74 (2004) * 400 metrin aitajuoksu: 48,17 (2004) * Korkeushyppy: 207 (1996) ;Sisäradat * 800 metrin juoksu: 1.53,10 (2006) * Korkeushyppy: 204 (1997) ==Lähteet== Luokka:Ranskalaiset 400 metrin aitajuoksijat Luokka:Ranskalaiset pikajuoksijat Luokka:Ranskalaiset olympiamitalistit Luokka:Dopingrikkomuksesta tuomitut ranskalaiset Luokka:Dopingrikkomuksesta tuomitut yleisurheilijat Luokka:Ranskanmalilaiset Luokka:Ranskanalgerialaiset Luokka:Vuonna 1978 syntyneet Luokka:Elävät henkilöt
Mediauutiset

Mediauutiset oli MTV3:n uutis- ja ajankohtaistoimituksen tuottama ohjelma, joka käsitteli viestintää. Ohjelmaa lähetettiin 1990-luvulla MTV3-kanavalla lauantaisin kello 19.15. Pienen paussin jälkeen Mediauutiset oli MTV3-kanavan ohjelmistossa myös vuosina 2000-2001. Ohjelman aiheet liittyivät sanoma- ja aikakauslehtiin, televisioon, radioon, internetiin ja matkapuhelimiin. Ohjelman juontajia ovat olleet Petri Saraste ja Unna Lehtipuu sekä Tanja Huutonen. Ohjelman tuottajina ovat olleet Petri Saraste, Kari Pyrhönen ja Pertti Nyberg. ==Toimittajat== * Janne Hopsu * Ripsa Koskinen-Papunen * Unna Lehtipuu * Kari Pyrhönen * Petri Saraste Luokka:Suomalaiset uutisohjelmat Luokka:MTV3:n televisio-ohjelmat
Rikard Nordraak

Rikard Nordraak (12. kesäkuuta 1842 – 20. maaliskuuta 1866) oli norjalainen säveltäjä. Hän syntyi Oslossa ja sävelsi musiikin Norjan kansallislauluun (Ja, vi elsker dette landet), johon hänen serkkunsa Bjørnstjerne Bjørnson oli kirjoittanut sanat. Nordraak kuoli tuberkuloosiin vain 23-vuotiaana eikä siten ehtinyt säveltää laajaa tuotantoa. Hänen noin neljästäkymmenestä säilyneestä teoksestaan suurin osa on pienimuotoisia lauluja ja pianokappaleita. Nordraak oli Edvard Griegin läheinen ystävä. Grieg julkaisi postuumisti tämän Scherzo Capriccion ja sävelsi hänen varhaisen kuolemansa johdosta tunnetun surumarssin. Nordraak oli sairastunut tuberkuloosiin lähdettyään toukokuussa 1865 Berliiniin täydentämään opintojaan. ==Lähteet== Luokka:Kansallislaulujen säveltäjät Luokka:Norjalaiset säveltäjät Luokka:Vuonna 1842 syntyneet Luokka:Vuonna 1866 kuolleet
Meßkirch

Meßkirch (Messkirch) on kaupunki Sigmaringenin piirikunnassa Baden- Württembergin osavaltiossa Saksassa. Se sijaitsee Bodenjärven ja Tonavan välisellä alueella Schwabenin historiallisella alueella. Kaupungin läpi virtaa Tonavan sivujoki Ablach. Meßkirchissä oli kesäkuun 2022 lopussa 8 689 asukasta, ja sen pinta-ala on 76,2 neliökilometriä. Meßkirch on kahden temaattisesti määritellyn lomareitin (Ferienstraße) varrella. Yläschwabenilaisen barokkitien teemat ovat luonto, kulttuuri ja barokki. Toinen reitti on Hohenzollernstraße. Kaupungin nähtävyyksiä ovat muun muassa Schloß Messkirch, Die Stadtpfarrkirche St. Martin ja Die Liebfrauenkirche, joihin vuosisatojen aikana vaihdelleet tyylikaudet ovat jättäneet jälkensä. Kaupungin tärkein työnantaja on Bizerba GmbH & Co. KG -konsernin tuotantolaitos. 1940- ja 1950-luvuilla Meßkirch oli tuolloin tunnetun Veritas Formula 1 -tallin kotipaikka. Meßkirchin kuuluisia henkilöitä ovat muun muassa filosofi Martin Heidegger, arkkipiispa Conrad Gröber ja säveltäjä Conradin Kreutzer. Lauluduo Geschwister Hofmannin Alexandra ja Anita Hofmann asustavat Meßkirchissa. == Historia == Varhaisin maininta Meßkirchista on vuodelta 1080 Heimerad-nimisen papin yhteydessä. Kaupunkioikeudet Meßkirch sai vuonna 1261. Puolen vuosituhannen ajan 1300-luvun alusta alkaen kaupunki tunnettiin kuuluisan Herren von Zimmern -aatelissuvun asuinsijana. Suku vaikutti pikkukaupungin arkkitehtoniseen ilmeeseen sekä taide-elämään. Kolmikymmenvuotisen sodan aikana vuonna 1627 kaupungin ottivat haltuunsa Fürstenbergin ruhtinaat. Fürstenbergien suvun Meßkirchin haara sammui 1744. Ranskalaiset ja itävaltalaiset sotivat Meßkirchissa 5. toukokuuta 1800, taistelun muistona Meßkirchin nimi mainitaan Pariisin riemukaaressa. 1806 kaupungista tuli osa Badenin suurherttuakuntaa ja se oli vuoteen 1936 badenilainen hallintokaupunki (Oberamtstadt). Piirikuntauudistuksen jälkeen vuodesta 1973 Meßkirch on kuulunut Sigmaringenin piirikuntaan ja Tübingenin hallintopiiriin. == Lähteet == == Aiheesta muualla == *Kaupungin internetsivut *Schloss Meßkirch, Meßkirchin linna Luokka:Baden-Württembergin kunnat Luokka:Saksan kaupungit
Musa Audu

Musa Audu (s. 18. kesäkuuta 1980) on nigerialainen 400 metrin juoksija. Audu kilpaili Ateenan kesäolympialaisissa 2004 Nigerian 4 x 400 metrin viestijuoksujoukkueessa, joka voitti kisoissa olympiapronssia.http://news.bbc.co.uk/sport2/hi/olympics_2004/athletics/results/3532530.stm ==Ennätykset== * 400 metrin juoksu: 45,98 ==Lähteet== Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1980 syntyneet Luokka:Elävät henkilöt
No Nothing

No Nothing on Emmin toinen albumi. Albumista on olemassa kaksi painosta. Ensimmäinen painos julkaistiin vain Suomessa lokakuussa 2002. Toinen painos julkaistiin niin Suomessa kuin muuallakin Euroopassa vuonna 2003. Ensimmäisellä painoksella oleva kappale Toss Me Down puuttuu toisesta painoksesta. Kansainvälisellä painoksella on kaksi kappaletta, joita ei ole ensimmäisellä painoksella: Into the World ja World Is Crazy. Kumpikin painos on kopiosuojattu. Dancing thru the Stars julkaistiin myyntisinglenä lokakuussa 2002 ennen albumin julkaisua. Into the World julkaistiin promo-singlenä vuonna 2003. Albumi nousi Suomen virallisen listan sijalle 38. == Kappaleet == Kaikki kappaleet on sanoittanut Emmi. Ellei toisin mainita, kappaleet ovat säveltäneet Emmi ja Hannu Korkeamäki. === Ensimmäinen painos === # # # # # # # # # # # === Kansainvälinen painos === #Into the World (säv. Korkeamäki, san. Emmi ja Korkeamäki) # # # # #World Is Crazy # # # # # # == Kokoonpano == * Emmi – laulu, kitara, lyömäsoittimet * Timo Kämäräinen – kitara * Petrus Yli- Tepsa – bassokitara * Jyrki Alanen – kosketinsoitin * Jani Auvinen – rummut === Vierailevat muusikot === * Markus Nordenstreng – kitara (kappaleet 6 ja 9) * Miikka Paatelainen – kitara (kappaleet 6 ja 9) * Mikko Mäkelä – bassokitara (kappaleet 6 ja 9) * Janne Haavisto – rummut (kappaleet 6 ja 9) == Arvostelut == * Soundi: http://www.soundi.fi/levyarviot/emmi-no-nothing == Aiheesta muualla == * No Nothing discogs.com -sivustolla * No Nothing Finnmusic.net -sivustolla == Lähteet == Luokka:Vuoden 2002 albumit Luokka:Emmin albumit
Rock Art

Rock Art on rockyhtye Magnumin vuonna 1994 julkaistu yhdestoista studioalbumi. ==Kappaleet== Kaikki kappaleet on säveltänyt ja sanoittanut Tony Clarkin. # "We All Need To Be Loved" – 5:05 # "Hard Hearted Woman" – 3:49 # "Back In Your Arms Again" – 5:59 # "Rock Heavy" – 3:58 # "The Tall Ships" – 5:06 # "Tell Tale Eyes" – 4:52 # "Love's A Stranger" – 5:11 # "Hush-A-Bye Baby" – 4:48 # "Just This Side of Heaven" – 4:20 # "I Will Decide Myself" – 4:15 # "On Christmas Day" – 7:10 ==Kokoonpano== *Tony Clarkin – kitara *Bob Catley – laulu *Wally Lowe – basso *Mark Stanway – koskettimet *Mickey Barker – rummut ===Vierailevat muusikot=== *Jacki Graham – taustalaulu *Mo Birch – taustalaulu *P.J. Wright – pedal steel -kitarat luokka:Vuoden 1994 albumit Luokka:Magnumin albumit
Sykloheksanoni

Sykloheksanoni kuuluu ketonien aineryhmään ja on homosyklinen yhdiste. Aineen kemiallinen kaava on C6H10O. Sykloheksanonista käytetään myös nimiä ketoheksametyleeni, pimeliketoni ja sykloheksyyliketoni. Sykloheksanoni on normaaliolosuhteissa syttyvää olomuodoltaan väritöntä tai kellertävää öljymäistä nestettä, jolla on piparminttua ja asetonia muistuttava haju. Sykloheksanonin hajukynnys 0,12 ppm, leimahduspiste 44 °C (c.c.) ja itsesyttymislämpötila 420 °C. Aine sekoittuu moniin orgaanisiin liuottimiin. Yhdistettä esiintyy kasveissa sekä kukkien tuoksuissa ja semiokemikaalina eliöiden viestinnässä. Sykloheksanonia voidaan valmistaa fenolista tai sykloheksaanista. Fenolia vedyttämällä nikkelikatalyytin läsnä ollessa muodostuu sykloheksanolin ja sykloheksanonin seos ja sykloheksanoli voidaan edelleen hapettaa sykloheksanoniksi. Mikäli prosessissa katalyyttinä käytetään jalometalleja, kuten palladiumia, platinaa, ruteniumia, iridiumia tai osmiumia muodostuu vain sykloheksanonia. Vedytys vidaan tehdä joko kaasu- tai nestefaasissa. Yhdistettä on mahdollista tuottaa myös sykloheksaanin hapetuksella. Tällöin katalyyttinä toimivat kobolttiyhdisteet.William B. Fisher, Jan F. VanPeppen: Cyclohexanol and Cyclohexanone, Kirk-Othmer Encyclopedia of Chemical Technology, John Wiley & Sons, New York, 2000. Viitattu 11.08.2013Michael Tuttle Musser: Cyclohexanol and cyclohexanone, Ullmann's Encyclopedia of Industrial Chemistry, John Wiley & Sons, New York, 2011. Viitattu 11.08.2013 Tärkeimmät sykloheksanonin käyttökohteet ovat polymeerisynteeseissä tarvittavien yhdisteiden valmistus. Se voidaan hapettaa typpihapon avulla adipiinihapoksi ja lisäksi siitä valmistetaan nailonin valmistuksessa tarvittavaa sykloheksanonioksiimia ja edelleen kaprolaktaamia. Siitä voidaan valmistaa myös väriaineita, lääkkeitä sekä tuholais- ja rikkaruohomyrkkyjä. Liuottimena sitä käytetään hyönteismyrkyissä ja muovien, kuten polystyreenin ja hartsien sekä etyyliselluloosan liuottimena. == Ympäristö- ja terveysvaikutukset == Lyhytaikaisessa altistumisessa sykloheksanoni ja sen höyry ärsyttävät silmiä, ihoa ja hengitysteitä sekä suuremmille pitoisuuksille se voi aiheuttaa tajunnantason laskua. Sykloheksanoni on luokiteltu Suomessa orgaanisena liuottimena työssä aineelle altistumisen yhteydessä työministeriön päätöksen 1044/91 mukaan perimälle, sikiölle tai lisääntymiselle vaaraa aiheuttavaksi aineeksi. == Lähteet == == Aiheesta muualla == * *Kemian työsuojeluneuvottelukunta (KETSU): Sykloheksanoni (pdf) *PubChem: Cyclohexanone *Human Metabolome Database (HMDB): Cyclohexanone *Food Component Database (FooDB): Cyclohexanone *DrugBank: Cyclohexanone *Kyoto Encyclopedia of Genes and Genomes (KEGG): Cyclohexanone *ChemBlink: Cyclohexanone *Pherobase: Floral Compound - cyclohexanone *Pherobase: Semiochemical - cyclohexanone *Dr. Duke's Phytochemical and Ethnobotanical Databases: Cyclohexanone Luokka:Ketonit
Helge Zimdal

Helge Zimdal (1903–2001) oli ruotsalainen arkkitehti. Zimdal valmistui Kungliga tekniska högskolanin arkkitehtuurikoulusta vuonna 1927. Vuonna 1930 hän valmistui kuninkaallisesta taidekorkeakoulusta. Hän piti arkkitehtitoimistoa yhdessä Nils Ahrbomin kanssa vuosina 1927–1951. He suunnittelivat useita tunnettuja koulurakennuksia. Chalmersissa Göteborgissa Zimdal toimi arkkitehtuurin professorina vuosina 1951–1970. == Töitä == * Itä- Götanmaan lääninmuseo, Linköping (Ahrbomin kanssa, 1936–1939) * Sveaplans gymnasium, Tukholma (Ahrbomin kanssa, 1936) * Södermalms högre allmänna läroverk för flickor, Tukholma (Ahrbomin kanssa, 1945) * AB Flygmotorin konttori, Trollhättan (1953) * Guldhedenin kirkko, Göteborg (1966) * Chalmersin arkkitehtikoulu, Göteborg (1968) == Lähteet == Luokka:Ruotsalaiset arkkitehdit Luokka:Vuonna 1903 syntyneet Luokka:Vuonna 2001 kuolleet
Haisukurjenpolvi

Haisukurjenpolvi (Geranium robertianum) on lehdoissa ja kivikoissa tavattava yksivuotinen tai useimmiten kaksivuotinen kurjenpolvi. Koko kasvi haisee epämiellyttävältä. == Ulkonäkö ja koko == Haisukurjenpolvi kasvaa 15–40 cm korkeaksi. Varsi on useimmiten punertava, monihaarainen sekä karvainen. Vaaleanvihreät lehdet ovat kolmisormisia ja karvaisia. Lehden keskilehdykkä on pitkäruotinen. Kukat ovat kooltaan 12–15 mm leveitä. Kukissa on ruusunpunaiset, pyöreäkärkiset ja pitkäkyntiset terälehdet, joissa on ohuita vaaleita suonia. Verholehdet ovat pystyjä, sileitä ja otakärkisiä. Suomessa haisukurjenpolvi kukkii kesä-syyskuussa. Kasvin hedelmykset ovat verkkoharjaisia.Retkeilykasvio 1998, s. 308. Nimensä kasvi on saanut epämiellyttävästä hajustaan, joka korostuu erityisesti kasvia hierottaessa. == Levinneisyys == Haisukurjenpolvi kasvaa koko Euroopassa pohjoisinta Fennoskandiaa ja Pohjois-Venäjää lukuun ottamatta. Lajia tavataan myös Pohjois-Afrikassa, Turkissa, Kaukasuksella, Lähi-idässä ja monin paikoin muualla Aasiassa. Se on levinnyt myös muun muassa Pohjois-Amerikkaan, Chileen, Uuteen-Seelantiin ja Etelä-Afrikkaan.Den virtuella floran: Stinknäva Viitattu 30.6.2010. Suomessa haisukurjenpolvea tavataan pääasiassa linjan Pori–Tampere–Lappeenranta eteläpuolella. Hajaesiintymiä on muuallakin Suomessa. Pohjoisimmat havainnot lajista ovat Keski-Pohjanmaalta ja Kainuusta.Lampinen, R. & Lahti, T. 2010: Kasviatlas 2009. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2009: Haisukurjenpolven levinneisyys Suomessa Viitattu 30.6.2010. == Elinympäristö == Haisukurjenpolvi kasvaa sammaleisilla lehtokivillä, lohkareikoissa, kallionpengermillä ja rantalehdoissa. == Käyttö == Haisukurjenpolvea on käytetty lutikoiden ja muiden kotien syöpäläisten torjumiseen hieromalla murskattua kasvia seiniin ja huonekaluihin.Ålands flora 2008, s. 231. Se on myös vanha rohdoskasvi, jota käytettiin erityisesti haavojen hoitoon sekä verenvuodon tyrehdyttämiseen. Kasvia hyödynnettiin sekä ulkoisesti että sisäisesti nautittuna.Suomen terveyskasvit 1982, s. 95. Aikaisemmin haisukurjenpolvea saattoi ostaa lääkkeeksi apteekeissa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suomen terveyskasvit. Luonnon parantavat yrtit ja niiden salaisuudet. Toim. Huovinen, Marja-Leena & Kanerva, Kaarina. Oy Valitut Palat – Reader's Digest Ab, Tampere 1982. * Ålands flora. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008. === Viitteet === == Aiheesta muualla == * Kasviatlas 2022: Haisukurjenpolven levinneisyys Suomessa. * Pinkka – Lajintuntemuksen oppimisympäristö: Haisukurjenpolvi (Geranium robertianum) * Luontoportti: Haisukurjenpolvi (Geranium robertianum) * ITIS: Geranium robertianum * United States Department of Agriculture (USDA): Geranium robertianum * Flora of China: Geranium robertianum Luokka:Kurjenpolvet